Решение на Общия съд от 7 юни 2023 г. — Roxtec и Wallmax/EUIPO ― Wallmax и Roxtec (Изображение на син квадрат, съдържащ осем черни концентрични кръга)
(Съединени дела T-218/22 и T-219/22)1
(Марка на Европейския съюз — Производство за обявяване на недействителност — Фигуративна марка на Европейския съюз, която изобразява син квадрат, съдържащ осем черни концентрични кръга — Основание за абсолютна недействителност — Знак, който се състои изключително от формата на стоката, необходима за постигането на технически резултат — Член 7, параграф 1, буква д), точка ii) от Регламент (ЕО) 40/94 (понастоящем член 7, параграф 1, буква д), точка ii) от Регламент (ЕС) 2017/1001)
Език на производството: английски
Страни
Жалбоподател по дело T-218/22: Roxtec AB (Карлскруна, Швеция) (представители: J. Olsson и J. Adamsson, avocats)
Жалбоподател по дело T-219/22: Wallmax Srl (Милано, Италия) (представители: F. Ferrari, L. Goglia и G. Rapaccini, avocats)
Ответник: Служба на Европейския съюз за интелектуална собственост (представител: E. Markakis)
Друга страна в производството пред апелативния състав на EUIPO, встъпила в производството пред Общия съд по дело T-218/22: Wallmax (Милано) (представители: F. Ferrari, L. Goglia и G. Rapaccini, avocats)
Друга страна в производството пред апелативния състав на EUIPO, встъпила в производството пред Общия съд по дело T-219/22: Roxtec (Карлскруна) (представители: J. Olsson и J. Adamsson, avocats)
Предмет
С жалбите си на основание член 263 ДФЕС жалбоподателят по дело T-218/22 и жалбоподателят по дело T-219/22 искат отмяна на решението на втори апелативен състав на Службата на Европейския съюз за интелектуална собственост (EUIPO) от 10 февруари 2022 г. (преписка R 1093/2021-2)
Диспозитив
Отхвърля жалбите.
Roxtec AB, Службата на Европейския съюз за интелектуална собственост (EUIPO) и Wallmax Srl понасят направените от тях съдебни разноски по дело T-218/22.
Осъжда Wallmax да плати съдебните разноски по дело T-219/22.
____________
1     ОВ C 237, 20.6.2022 г.